**Ministru kabineta noteikumu projekta „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2005.gada 27.decembra noteikumos Nr.1032 "Noteikumi par budžetu ieņēmumu klasifikāciju”” (turpmāk – noteikumu projekts) sagatavots pēc Finanšu ministrijas iniciatīvas, lai pilnveidotu ieņēmumu klasifikāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts tika sagatavots, lai harmonizētu ieņēmumu klasifikācijas pozīcijas ar spēkā esošajiem normatīvajiem aktiem un ieņēmumu klasifikācijas piemērošanu padarītu ērtāku tās lietotājiem. Lai sasniegtu šo mērķi, tika analizēts Valsts kasē veikto maksājumu skaits ieņēmumu klasifikācijas kodos 2015.gadā, vienlaikus ņemot vērā arī konkrēto ieņēmumu pozīciju būtiskumu. Sagaidāmais ieguvums būs, ka samazinoties ieņēmumu klasifikācijas kodu detalizācijai, kļūs mazāks kļūdaino maksājumu skaits, kur piemērots nepareizs ieņēmumu kods, tādējādi veicinot ieņēmumu klasifikācijas korektu piemērošanu.  1. Noteikumu projekts paredz visā ieņēmumu klasifikācijā vārdus „saistību nodošana bilancē” aizstāt ar vārdiem „pasīvu nodošana bilancē”, jo reorganizējot budžeta iestādi nav kur attiecināt ieņēmumus, kas radušies bilances pašu kapitāla un uzkrājumu posteņu nodošanas rezultātā, kas ir bilances pasīva posteņi, bet nav saistības.  2. Noteikumu projekts paredz svītrot 1.1.apakšgrupas kodu 1.1.1.3. „Pašvaldībā iekasētais iedzīvotāju ienākuma nodoklis”, ņemot vērā to, ka līgumu ar Finanšu ministriju par iedzīvotāju ienākuma nodokļa tiešu ieskaitīšanu pašvaldību budžetos vairs nav un sākot jau ar 2015.gada 1.janvāri visus iedzīvotāju ienākuma nodokļa maksājumus nodokļa maksātāji ieskaita iedzīvotāju ienākuma nodokļa kontā Valsts kasē atbilstoši Ministru kabineta 2014.gada 16.decembra noteikumiem Nr.785 „Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā”. Tādējādi noteikumu projekts paredz, ka budžeta ieņēmumu klasifikācija tiek harmonizēta ar noteikumiem Nr.785, lai sakārtotu normatīvo regulējumu.  3. Noteikumu projekts paredz svītrot vairākus nodokļu ieņēmumu kodus – 1.2.2.0. „Peļņas nodokļa parādi”, 2.3.0.0. „Sociālā nodokļa parādi”, 5.1.2.0. „Apgrozījuma nodokļa parādi”, kurus līdz šim piemēroja agrāk pastāvošo minēto nodokļu saņemtajiem parādu maksājumiem, taču šādas pozīcijas nav aktuālas, jo visos gadījumos pagājuši vairāk kā 10 gadi kopš atbilstošie likumi, kas paredzēja šādus nodokļus, zaudējuši spēku. Gadījumā, ja vēl šāda veida parāda maksājumi veicami, tad pēc grozījumu veikšanas klasifikācijā piemērojami attiecīgi uzņēmuma ienākuma nodokļa, Valsts sociālās apdrošināšanas iemaksu, Pievienotās vērtības nodokļa ieņēmumu kodi.  4. Noteikumu projekts paredz redakcionāli precizēt ieņēmumu klasifikācijas 1.3.apakšgrupas kodu 2.1.2.0.  5. Noteikumu projekts paredz svītrot pēc skaita pavisam kopā 60 akcīzes nodokļu (1.6.apakšgrupas) ieņēmumu kodus. Pamatā tie ir zemāka līmeņa apakškodi, tādējādi saglabājot akcīzes nodokļu ieņēmumu lielākās pozīcijas nemainīgas (akcīzes nodoklis alkoholiskajiem dzērieniem; akcīzes nodoklis alum; akcīzes nodoklis tabakas izstrādājumiem; akcīzes nodoklis dabasgāzei; akcīzes nodoklis naftas produktiem; akcīzes nodokļa atmaksas saskaņā ar likumu “Par akcīzes nodokli”), savukārt, pozīcijas „akcīzes nodoklis bezalkoholiskajiem dzērieniem” un „akcīzes nodoklis kafijai” turpmāk ieņēmumu klasifikācijā tiks uzskaitītas kopā pozīcijā „akcīzes nodoklis pārējām akcīzes precēm”. Grozījumi tiek veikti, lai atvieglotu akcīzes nodokļu ieņēmumu klasifikācijas kodu piemērošanu. Līdz šim sadrumstalotais akcīzes nodokļa kontu skaits nodokļu maksātājiem radīja lielu administratīvo slogu, veicot norēķinus ar valsts budžetu, un papildu izdevumus, katru maksājumu ieskaitot atsevišķā valsts budžeta ieņēmumu kontā, attiecīgi palielinot kļūdīšanās risku. Lielais akcīzes nodokļa kontu skaits apgrūtina arī Valsts ieņēmumu dienesta darbu, veicot pārkontēšanu kļūdainu maksājumu gadījumā.  Tādējādi tiks izveidoti atsevišķi konti iekasējamam akcīzes nodoklim un piesaistīti konkrētai akcīzes nodokļa deklarācijai, kurā saglabāsies detalizēts sadalījums pa atsevišķām preču kategorijām un tām piemērojamām diferencētajām nodokļa likmēm.  6. Noteikumu projekts paredz precizēt 2.0.grupas kodu 8.8.0.0., papildus nosakot, ka uz šo kodu attiecina ieņēmumus no darījumiem ar Kioto vienībām saskaņā ar likumu Par piesārņojumu.  7. Noteikumu projekts paredz precizēt 2.0.grupas kodu 8.9.3.0., nosakot, ka šajā kodā papildus ieņēmumiem no Latvijai piešķirto emisijas kvotu izsolīšanas uzskaita arī ieņēmumus no darījumiem ar gada emisijas vienībām un Latvijai piešķirtajām emisijas kvotām. Līdz šim ir veikta Latvijai piešķirto stacionāro iekārtu emisijas kvotu un aviācijas emisijas kvotu izsolīšana un ieņēmumi attiecīgi ieskaitīti kodā 8.9.3.1. „Ieņēmumi no Latvijai piešķirto stacionāro iekārtu un aviācijas emisijas kvotu izsolīšanas” un šādu emisijas kvotu izsolīšana noritēs arī turpmāk atbilstoši Regulas Nr.1031/2010[[[1]](#footnote-1)] nosacījumiem.  Saskaņā ar likuma Par piesārņojumu 54.panta septīto daļu finanšu līdzekļus no darījumiem ar gada emisijas vienībām ieskaita likuma Par piesārņojumu 32.2 panta 3.1 daļā minētajā kontā. Likuma Par piesārņojumu 32.2 panta 3.1 daļa nosaka, ka finanšu līdzekļus, kas iegūti, izsolot šā panta trešajā daļā minētās emisijas kvotas, ieskaita Valsts kasē atvērtajā valsts pamatbudžeta ieņēmumu kontā atbilstoši valsts budžeta ieņēmumu klasifikācijai. Lai precīzi nodalītu ieņēmumus no Latvijai piešķirto stacionāro iekārtu un aviācijas emisijas kvotu izsolīšanas un no darījumiem ar gada emisijas vienībām ir nepieciešams izveidot jaunu kodu 8.9.3.3. „Ieņēmumi no darījumiem ar gada emisijas sadales vienībām”.  Ievērojot, ka tuvākajos gados varētu tikt veikti darījumi par emisijas kvotu pārdošanu/izsolīšanu, kas tiešā veidā nav saistīta ar stacionāro iekārtu un aviācijas emisijas kvotu izsolīšanu (kods 8.9.3.1.) atbilstoši Regulai Nr.1031/2010, tad noteikumu projekts paredz atbilstoši precizēt arī 2.0.grupas kodu 8.9.3.9.  8. Noteikumu projekts paredz svītrot 2.0.grupas kodu 9.1.5.0. „Valsts nodeva par iepirkumu pārsūdzību ieviešanu”, jo nav normatīvā regulējuma par šādu nodevu.  9. Noteikumu projekts paredz precizēt 2.0.grupas koda 9.1.9.1. skaidrojumu, nosakot, ka šajā kodā uzskaitāmi visi ieņēmumi par pakalpojumiem, ko sniegušas konsulārās amatpersonas diplomātiskajās un konsulārajās pārstāvniecībās ārvalstīs.  10. Noteikumu projekts paredz precizēt 2.0.grupas koda 9.2.9.2. nosaukumu no „Valsts nodeva par būvprojektēšanai nepieciešamo tehnisko un īpašo noteikumu saņemšanu valsts un pašvaldību institūcijās” uz „Valsts nodeva par reģistrācijas darbībām būvkomersantu reģistrā”. Likuma "Par nodokļiem un nodevām" 11.pants nosaka šādus valsts nodevas objektus:  „231) par reģistrācijas darbībām būvkomersantu reģistrā (ikgadējā nodeva);  49) par būvprojektēšanai nepieciešamo tehnisko un īpašo noteikumu saņemšanu valsts un pašvaldību institūcijās.”.  Līdz šim abu iepriekš minēto nodevu ieņēmumi tika uzskaitīti budžeta ieņēmumu kontā, kas atvērts ieņēmumu klasifikācijas kodam 9.2.9.2. Šobrīd ieņēmumu klasifikācijas koda 9.2.9.2 nosaukums neatspoguļo, ka uz šo kodu būtu attiecināma nodeva par reģistrācijas darbībām būvkomersantu reģistrā. Savukārt, speciālajā normatīvajā regulējumā vairs netiek paredzēta nodeva par būvprojektēšanai nepieciešamo tehnisko un īpašo noteikumu saņemšanu valsts un pašvaldību institūcijās (iepriekš šāda nodeva bija noteikta Būvniecības likumā, kas zaudējis spēku ar 2014.gada 1.oktobri). Tādējādi jaunais koda 9.2.9.2. nosaukums precīzāk atspoguļos šajā pozīcijā uzskaitāmo ieņēmumu būtību.  11. Noteikumu projekts paredz svītrot 2.0.grupas kodu 9.3.1.0. „Transportlīdzekļu ikgadējā nodeva” un tā divus apakškodus 9.3.1.1. un 9.3.1.2. Grozījumi veicami, jo sākot ar 2011.gadu minēto nodevu vietā ir maksājams nodoklis. Gadījumā, ja vēl šāda veida nodevu parāda maksājumi veicami, tad pēc grozījumu veikšanas klasifikācijā piemērojami transportlīdzekļa ekspluatācijas nodokļa ieņēmumu kodi.  12. Noteikumu projekts paredz precizēt 2.0.grupas kodu 9.3.9.3., ietverot tajā arī valsts nodevu par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu. Saeimā 2016.gada 2.jūnijā ir pieņemts likums „Grozījumi Ieroču un speciālo līdzekļu aprites likumā”, kura 12.pants paredz papildināt Ieroču un speciālo līdzekļu aprites likumu ar 53.1pantu. Ieroču un speciālo līdzekļu aprites likuma ar 53.1panta otrā daļa nosaka, ka par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu maksājama valsts nodeva.  13. Noteikumu projekts paredz precizēt pielikuma 2.0 apakšgrupas kodu 9.5.2.1., izsakot nodevas nosaukumu atbilstoši normatīvajiem aktiem. 2016.gada 19.janvārī atbilstoši Būvniecības likuma normām ir veikti grozījumi Ministru kabineta 2005.gada 28.jūnija noteikumos Nr.480 „Noteikumi par kārtību, kādā pašvaldības var uzlikt pašvaldību nodevas” un pašvaldību budžetos ir maksājama pašvaldības nodeva par būvatļaujas izdošanu vai būvniecības ieceres akceptu (15.punkts).  14. Noteikumu projekts paredz precizēt 2.0.grupas koda 9.9.0.0. „Pārējās nodevas” skaidrojumu, paredzot, ka šajā kodā uzskaita tikai tās nodevas, kas nav attiecināmas uz kodiem 9.1.0.0., 9.2.0.0., 9.3.0.0., 9.4.0.0. un 9.5.0.0., jo labā prakse būtu, ka nodevas maksājums tiek attiecināts uz konkrēto nodevas objektu vai attiecīgi tām pārējām nodevām, kas tematiski ietvertas 9.1.0.0., 9.2.0.0., 9.3.0.0., 9.4.0.0. un 9.5.0.0. apakškodos.  15. Noteikumu projekts paredz budžeta ieņēmumu klasifikāciju atbilstoši Tieslietu ministrijas ierosinājumam papildināt ar jaunu 2.0.grupas kodu 10.1.9.7. „Naudas sodi, ko uzliek Maksātnespējas administrācija”, lai Maksātnespējas administrācija varētu labāk administrēt piemērotos sodus par pārkāpumiem maksātnespējas jomā. Šobrīd minēto sodu uzskaitei tiek piemērots kods 10.1.9.9. „Naudas sodi, ko uzliek pārējās iestādes, kas nav klasificētas iepriekšminētajos kodos”.  16. Noteikumu projekts paredz svītrot 2.0.grupas kodus 10.5.0.0., 10.5.1.0., 10.6.0.0., kas piemērojami naudas sodiem par valsts budžeta līdzfinansējuma un valsts budžeta līdzfinansējuma neattaisnotajiem izdevumiem. Minētajos kodos ieņēmumi praktiski netiek novēroti (piemēram, 2015.gadā tikai 1 maksājums piemērojot kodu 10.5.1.0; un nav neviena maksājuma, kad būtu ticis piemērots kods 10.6.0.0.). Nav informācijas, ka minētie ieņēmumi tiktu analizēti. Gadījumā, ja nākotnē šāda veida maksājumi būs, tad pēc grozījumu veikšanas klasifikācijā tiem būs piemērojams koda 10.1.9.0. „Pārējie naudas sodi” atbilstošais apakškods.  17. Noteikumu projekts paredz svītrot 2.0.grupas kodu 12.3.5.0. „Ieņēmumi no Dzelzceļa infrastruktūras fonda”, jo nav normatīvā regulējuma, kas paredzētu, ka valsts budžetā būtu veicamas iemaksas no Dzelzceļa infrastruktūras fonda, kā arī Valsts dzelzceļa tehniskā inspekcija un Valsts dzelzceļa administrācija, kas saņem no fonda finansējumu savas darbības nodrošināšanai sākot no 2010.gada 1.janvāra ir budžeta nefinansētas iestādes Likuma par budžetu un finanšu vadību izpratnē, un šo iestāžu ieņēmumi netiek atspoguļoti valsts budžeta vispārējos ieņēmumos.  18. Noteikumu projekts paredz svītrot 2.0.grupas kodu 12.3.9.1. „Ieņēmumu daļa par aeronavigācijas pakalpojumiem Rīgas lidojumu informācijas rajonā”, jo spēkā esošie Ministru kabineta 2012.gada 3.janvāra noteikumi Nr.30 „Aeronavigācijas pakalpojumu maksas sadales kārtība” neparedz no aeronavigācijas pakalpojumu saņemtajiem maksājumiem veikt maksājumus uz valsts budžetu. Gadījumā, ja šādi maksājumi tiktu kādreiz noteikti, tad ieņēmumiem iespējams piemērot citu dažādu nenodokļu ieņēmumu kodu.  19. Noteikumu projekts paredz svītrot 2.0.grupas kodu 12.3.9.2. „Maksājumi par konkursa vai izsoles nolikumu”. Attiecīgi Publisko iepirkumu likuma 30.pantā ir noteikts, ka iepirkuma procedūras dokumenti ir pieejami brīvi un bez maksas. Ja ieinteresētais piegādātājs vēlas saņemt iepirkuma procedūras dokumentus drukātā veidā, pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.  20. Noteikumu projekts paredz svītrot 2.0.grupas koda 13.3.0.0. „Ieņēmumi no nodokļu pamatparāda kapitalizācijas” apakškodus 13.3.1.0., 13.3.2.0. un 13.3.3.0. Minētie kodi salīdzinoši reti tiek piemēroti (piemēram, 2015.gadā valsts budžeta izpildē no minētajiem kodiem ticis izmantots 3 reizes tikai ieņēmumu kods 13.3.1.0., pārējie divi kodi netika izmantoti, savukārt, pašvaldību budžeta izpildē netika izmantots neviens no apakškodiem). Pēc grozījumu veikšanas ieņēmumu klasifikācijā turpmāk šāda veida ieņēmumiem piemērojams augstāka līmeņa ieņēmumu klasifikācijas kods 13.3.0.0.  21. Noteikumu projekts paredz precizēt 5.0.grupas kodu 19.3.0.0., jo spēkā esošā noteikumu redakcija nosaka, ka ieņēmumu klasifikācijas kodā 19.3.0.0. uzrāda pašvaldību iestāžu saņemtos transfertus no augstākas iestādes, taču arī pašvaldības iestādes veic transferta maksājumus uz savu pašvaldību vai savas pašvaldības iestādēm, bet šādiem ieņēmumiem klasifikācijas kods nav paredzēts.  22. Noteikumu projekts paredz svītrot 4.1.apakšgrupas kodu 20.3.3.0. „Ieņēmumi no Eiropas Lauksaimniecības virzības un garantiju fonda Virzības daļas”, jo tas ir 2004.-2006.gada fonds un par to ir saņemts jau arī noslēguma maksājums, līdz ar to ieņēmumi vairs nav plānoti.  23. Noteikumu projekts paredz precizēt 4.1.apakšgrupas koda 20.5.2.0. „Ieņēmumi no Eiropas Lauksaimniecības garantiju fonda” skaidrojumu, nosakot, ka uz šo kodu attiecina arī ieņēmumus no Eiropas Lauksaimniecības garantiju fonda 2014.–2020. gada finanšu plānošanas periodā.  24. Noteikumu projekts paredz svītrot 4.1.apakšgrupas kodu 20.6.5.0. „Ieņēmumi no Eiropas Komisijas par Latvijas valsts programmas „*Forest Focus*” īstenošanu”, jo valsts budžetā turpmāk nav paredzami ieņēmumi no minētās programmas saistībā ar to, ka šo programmu aizstāj vides finanšu instruments (LIFE +), no kura saņemtie ieņēmumi tiek uzskaitīti ieņēmumu klasifikācijas kodā 21.1.9.1.  25. Noteikumu projekts paredz svītrot 4.1.apakšgrupas kodu 20.6.6.0. „Ieņēmumi no Eiropas Savienības par Latvijas Nacionālās zivsaimniecības datu vākšanas programmas īstenošanu”, jo no 2014.gada šis pasākums vairs nav kā atsevišķa programma, bet ir iekļauts Eiropas Jūrlietu un zivsaimniecības fondā kā viens no atbalsta pasākumiem (piemērojams kods 20.5.5.0).  26. Noteikumu projekts paredz svītrot 4.2.apakšgrupas kodus 21.1.7.0. „Atmaksa par Eiropas Savienības fondu līdzfinansēto projektu un pasākumu ietvaros neatbilstoši veiktajiem izdevumiem iepriekšējos saimnieciskajos gados (Kohēzijas projekts, SAPARD programma)” un 21.1.8.0. „Naudas sodi par Eiropas Savienības fondu līdzfinansēto projektu un pasākumu ietvaros neatbilstoši veiktajiem izdevumiem iepriekšējos saimnieciskajos gados (Kohēzijas projekts, SAPARD programma)”. Minētie kodi, piemēram, 2015.gadā nav tikuši izmantoti. Attiecībā uz atmaksām par neatbilstoši veiktajiem izdevumiem ārvalstu finanšu palīdzības līdzfinansēto projektu ietvaros tiek piemērota vienota atmaksu shēma, un šāda veida ieņēmumi iestādē tiek saņemti ieņēmumu klasifikācijas kodā 21.1.9.3., bet pārskaitot tos valsts budžeta vispārējos ieņēmumos – piemēro ieņēmumu klasifikācijas kodu 20.7.0.0. |
| 3. | Projekta izstrādē iesaistītās institūcijas | Ārlietu ministrija, Tieslietu ministrija, Vides aizsardzības un reģionālās attīstības ministrija, Zemkopības ministrija, Iekšlietu ministrija, Valsts ieņēmumu dienests, Valsts kase. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību budžeta iestāžu, no valsts budžeta daļēji finansēto atvasināto publisko personu un budžeta nefinansēto iestāžu amatpersonas (darbinieki). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts veicinās ieņēmumu attiecināšanu uz atbilstošām ieņēmumu pozīcijām, novērsīs kļūdaino maksājumu skaitu un apmērus, tādējādi uzlabojot informācijas kvalitāti un tiks sniegts korektāks priekšstats par budžetu ieņēmumu struktūru un apmēriem.  Paredzams, ka noteikumu projekts samazinās administratīvo slogu akcīzes nodokļa maksātājiem, jo turpmāk, veicot maksājumus, būs jāpiemēro mazāks kodu skaits, tādējādi samazinot arī iespējas veikt maksājumu nepareizajā pozīcijā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika organizētas, jo noteikumu projekts tieši sabiedrības intereses neskar. Uzziņa par projekta izstrādi tika publicēta Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts un pašvaldību budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes. |
| 2. | Projekta izpildes ietekme uz pārvaldes funkcijām | Projekts neparedz izmaiņas pārvaldes funkcijās. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts neparedz izmaiņas pārvaldes institucionālajā struktūrā. Jaunas institūcijas veidotas netiks, kā arī esošās institūcijas netiks likvidētas vai reorganizētas.  Projekta izpilde tiks nodrošināta esošo cilvēkresursu ietvaros. |
| 4. | Cita informācija | Nav |

*Anotācijas III - V sadaļa – projekts šīs jomas neskar.*

Finanšu ministre D.Reizniece – Ozola

21.07.2016. 8:21

2231

R.Čablis

67095498, raivis.cablis@fm.gov.lv;

1. Komisijas 2010.gada 12.novembra Regula (ES) Nr.1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā [↑](#footnote-ref-1)